
Parlamentul  României

Camera  Deputaţilor
Comisia pentru Sănătate şi Familie

          Bucureşti, 05.03.2001

                                                                                       Nr. 153/XVIII/8
 
R A P O R T

asupra proiectului de Lege pentru aprobarea Ordonanţei

Guvernului nr.56/1998 privind înfiinţarea, organizarea şi funcţionarea

Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti 


Vă înaintăm, alăturat, raportul la proiectul de Lege pentru aprobarea Ordonanţei Guvernului nr.56/1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti , trimis comisiei pentru examinare în fond, cu adresa nr.459 din 25 septembrie 2000.


La întocmirea raportului, comisia a avut în vedere avizul Consiliului Legislativ, precum şi avizele primite de la următoarele comisii :

1. Comisia pentru apărare, ordine publică şi siguranţă naţională

2. Comisia juridică, de disciplină şi imunităţi

3. Comisia pentru muncă şi protecţie socială

4. Comisia pentru buget, finanţe şi bănci.

Comisia pentru sănătate şi familie şi-a însuşit punctul de vedere al Guvernului.

În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE,                                       SECRETAR,

DEP.ACAD.PROF.DR.MIRCEA IFRIM         DEP.DR.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                          Bucureşti, 05.03.2001

                                                              Nr. 153/XVIII/8
 
R A P O R T

asupra proiectului de Lege pentru aprobarea Ordonanţei Guvernului nr.56/1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice,

Siguranţei Naţionale şi Autorităţii Judecătoreşti


În urma examinării proiectului de Lege pentru aprobarea  Ordonanţei Guvernului nr.56/1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti în şedinţa din 28.02.2001, propunem ca acesta să fie supus spre dezbatere şi adoptare cu următoarele amendamente :

Nr.

crt.
Articolul

(textul iniţial )
Amendamentul propus

(autorul)

Text adoptat de comisie
Motivare

0.
1.
2.
3.

1.
ARTICOL UNIC.-

   Se aprobă Ordonanţa Guvernului nr.56 din 19 august 1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, emisă în temeiul art.1 pct.7 lit.g) din Legea nr.148/1998 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.308 din 25 august 1998, cu următoarele modificări:

 
     Devine Art.I. cu următorul cuprins:

“Art.I. – Se aprobă Ordonanţa Guvernului nr.56 din 19 august 1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, adoptată în  temeiul art.1 pct.7 lit.g) din Legea nr.148/1998 privind abilitarea Guvernului de a emite ordonanţe, publicată în Monitorul Oficial al României, Partea I, nr.308 din 25 august 1998, cu următoarele modificări:”

 
     Pentru respectarea normelor de tehnică legislativă, deoarece la art.II se propune republicarea actului normativ.



2.
Art.1.alin.(1)(ordonanţă)

          Art.1.-(1) Se înfiinţează Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, ca instituţie publică autonomă, nelucrativă, cu personalitate juridică, care desfăşoară activităţi de asigurări sociale de sănătate pentru personalul ministerelor şi instituţiilor cu reţele sanitare proprii din domeniile apărării, ordinii publice, siguranţei naţionale şi autorităţii judecătoreşti.
Autor:domnul dep.acad. prof.dr.Mircea Ifrim (Grupul Parlamentar al PRM) a propus să se introducă un text, ca pct.1 în legea de aprobare, cu următoarea redactare :

          “1.La articolul 1, alineatul (1) va avea următorul cuprins:

          “Art.1.- (1) Se înfiinţează Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti,ca instituţie publică, nelucrativă, cu personalitate juridică, care desfăşoară activităţi de asigurări sociale de sănătate pentru personalul ministerelor şi instituţiilor cu reţele sanitare proprii din domeniile apărării, ordinii publice, siguranţei naţionale şi autorităţii judecătoreşti.”

 
Pentru respectarea normelor de tehnică legislativă.

S-a propus eliminarea cuvântului “autonomă” deoarece, cadrul legislativ din domeniul asigurărilor sociale de sănătate trebuie modificat în sensul restrângerii prerogativelor de care beneficiază, în prezent, casele de asigurări de sănătate judeţene, prin întărirea autorităţii Casei Naţionale de Asigurări de Sănătate în cadrul acestui sistem. Acelaşi tratament trebuie aplicat şi Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti .



3.
“1. La articolul 3, litera d) va avea următorul cuprins:”
b) contribuţiile personalului militar şi civil, personalului şi magistraţilor din autoritatea judecătorească, în activitate şi pensionat, a militarilor angajaţi pe bază de contract, din ministerele, instituţiile şi structurile prevăzute la art.1 alin.(1), a membrilor de familie, veteranilor şi văduvelor de război, precum şi a altor categorii stabilite de adunarea reprezentanţilor prevăzută la art.7 alin.(1).(text ordonanţă)

d) contribuţiile suportate de către bugetul asigurărilor sociale de stat pentru persoanele prevăzute la lit.b) care se află în concediu medical, concediu pentru sarcină şi lehuzie sau în concediu medical pentru îngrijirea copilului bolnav în vârstă de până la 6 ani.
Autori:dl.dep.dr.Constantin Florentin Moraru (Grupul Parlamentar al PRM), dl.dep.dr.Ion Luchian (Grupul Parlamentar al PNL) şi dl.dep.Gheorghe Popescu (Grupul Parlamentar al PDSR) au propus ca textul să devină pct.2 în legea de aprobare, cu  următoarea redactare :

“2. La articolul 3, literele b) şi d) vor avea următorul cuprins :

“b) contribuţia personalului militar şi civil, personalului şi magistraţilor din autoritatea judecătorească, în activitate şi pensionat, a militarilor angajaţi pe bază de contract, din ministerele, instituţiile şi structurile prevăzute la art.1 alin.(1), precum şi a altor categorii stabilite de adunarea reprezentanţilor prevăzută la art.7 alin.(1);

d) contribuţiile suportate de cătrre bugetul asigurărilor sociale de stat pentru persoanele prevăzute la lit.b) care se află în concediu medical, concediu pentru sarcină şi lehuzie sau în concediu medical pentru îngrijirea copilului bolnav în vârstă de până la 6 ani.”


Prin numerotare.

Pentru asiguraţii din categoria “membrilor de familie” se încalcă principiul liberei alegeri a medicului, a unităţii sanitare şi a casei de asigurări de sănătate enunţat la art.1 alin.(2) din Legea nr. 145/1997.

Pentru asiguraţii din categoria “veteranilor şi văduvelor de război” suportul financiar revine de drept casei de asigurări de sănătate, în conformitate cu prevederile Ordonanţei Guvernului nr.170/1999.

Prin preluarea textului de la pct.1 din proiectul de lege.



4.
“ 2. La articolul 5, alineatul (1) va avea următorul cuprins:

        “Art.5. - (1) Prin furnizori de servicii medicale din domeniile apărării, ordinii publice, siguranţei naţionale şi autorităţii judecătoreşti se înţelege : spitalele şi policlinicile, centrele medicale de diagnostic şi tratament, cabinetele medicale, staţiunile şi complexele balneare de tratament şi odihnă militare şi civile, serviciile de ambulanţă proprii şi alte structuri sanitare stabilite potrivit dispoziţiilor legale”.

“(3) Furnizorii de servicii medicale prevăzuţi la alin.(1) pot încheia contracte în afara Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi cu casele judeţene şi respectiv a municipiului Bucureşti precum şi cu alte persoane fizice sau juridice care solicită servicii medicale”.

(ordonanţă)
Autori: Ministerul de Interne, dl. dep.acad. prof.dr.Mircea Ifrim (Grupul Parlamentar al PRM), doamna dep.dr.Ana Florea (Grupul parlamentar al Minorităţilor Naţionale) şi doamna dep.Constanţa Popa (Grupul Parlamentar al PRM) au propus ca textul să devină pct.3 , cu următorul cuprins :

“3. La articolul 5, alineatele (1) şi (3) vor avea următorul cuprins:

“Art.5. – (1) Prin furnizori de servicii medicale din domeniul apărării, ordinii publice, siguranţei naţionale şi autorităţii judecătoreşti, se înţelege : spitalele şi policlinicile, centrele medicale de diagnostic şi tratament,centrele medicale judeţene şi ale municipiului Bucureşti, centrele medicale de recuperare şi odihnă, cabinetele medicale, complexele balneare de tratament şi odihnă militare şi civile, serviciile de ambulanţă proprii şi alte structuri sanitare stabilite potrivit dispoziţiilor legale”.

(3) Furnizorii de servicii medicale prevăzuţi la alin.(1) pot încheia,conform legii, contracte în afara Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi cu casele judeţene şi respectiv a municipiului Bucureşti precum şi cu alte persoane fizice sau juridice care solicită servicii medicale “.
Prin renumerotare.

Prin preluarea textului de la pct.2 din proiectul de lege.

Centrele medicale judeţene şi ale municipiului Bucureşti, centrele medicale de recuperare şi odihnă reprezintă structuri nou înfiinţate.

Aceste contracte se încheie în conformitate cu prevederile cuprinse în art.44 din Legea nr.145/1997, în baza Contractului – Cadru.



5.
Art.8 alin.(1) (ordonanţă)

“Art.8.-(1) În cadrul Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti funcţionează un serviciu medical format din 5 medici, condus de un medic şef.” 
Autori: dl.  dep.acad. prof.dr.Mircea Ifrim (Grupul Parlamentar al PRM) dl.dep.dr.Constantin Florentin Moraru (Grupul Parlamentar al PRM) ,dl.dep.Gheorghe Popescu (Grupul Parlamentar al PDSR) şi dl.dep.dr.Ion Luchian(Grupul Parlamentar al PNL) au propus să se introducă un text, ca pct.4 în legea de aprobare, cu  următoarea redactare:

“4. La articolul 8, alineatul (1) va avea următorul cuprins:
“Art.8. – (1) În cadrul Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti funcţionează un serviciu medical format din 7 medici, respectiv câte un reprezentant din ministerele, instituţiile şi structurile prevăzute la art.1 alin.(1), condus de un medic şef”.
Pentru o reprezentare numerică corectă a tuturor ministerelor, instituţiilor şi structurilor din componenţa Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti .



6.
Art.10. (ordonanţă)

“Art.10. - Controlul serviciilor medicale care se acordă asiguraţilor de către furnizorii de servicii medicale prevăzuţi la art.5 alin.(1) se efectuează potrivit legii, cu participarea în comisiile de control a reprezentanţilor Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti “.

Autor: dl.dep.dr.Ovidiu Brânzan (Grupul Parlamentar al PDSR) a propus să se introducă un text, ca pct.5 în legea de aprobare, cu următoarea redactare :

“5.Articolul 10 se abrogă.”
Textul se regăseşte parţial în cuprinsul art.11 din ordonanţă.

Nu pot funcţiona, în paralel, 2 comisii de control cu aceleaşi atribuţiuni.



7.
Art.11. (ordonanţă)

Art.11. -Pentru serviciile medicale oferite de către furnizorii prevăzuţi la art.5 alin.(1), Casa Naţională de Asigurări de Sănătate împreună cu Colegiul Medicilor din România vor organiza comisii de control distincte din care vor face parte reprezentanţi ai Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi respectiv ai Colegiului Medicilor din România.
Autori: dl.dep.dr.Ovidiu Brânzan (Grupul Parlamentar al PDSR),dl.dep.dr.Ion Luchian (Grupul Parlamentar al PNL ) şi dl.dep.dr.Ludovic Abiţei (Grupul Parlamentar al PRM)  au propus să se introducă un text, ca pct.6 în legea de aprobare, cu următoarea redactare: 

“6. Articolul 11 va avea următorul cuprins :
“Art.11. – Pentru  controlul serviciilor medicale oferite de către furnizorii de servicii medicale prevăzuţi la art.5 alin.(1), Casa Naţională de Asigurări de Sănătate împreună cu Colegiul Medicilor din România vor organiza comisii de control din care vor face parte reprezentanţi ai Casei Naţionale de Asigurări de Sănătate ,ai Colegiului Medicilor din România,precum şi ai Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti .”
Prin prevederile enunţate la art.83 din Legea nr.145/1997, aceste comisii de control verifică îndeplinirea parametrilor serviciilor medicale, potrivit criteriilor elaborate de Casa Naţională de Asigurări de Sănătate şi Colegiul Medicilor din România.



8.
Art.12  (ordonanţă)

Art.12. - În situaţia în care se ajunge la un arbitraj între Casa Naţională de Asigurări de Sănătate şi Colegiul Medicilor din România, ca urmare a unor neînţelegeri derivate din activităţile Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti , Comisia Centrală de Arbitraj va fi formată din 2 arbitri desemnaţi de către Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi Colegiul Medicilor din România.
Autori: dl.dep.dr.Ovidiu Brânzan (Grupul Parlamentar al PDSR) şi dl.dep.dr.Ion Luchian (Grupul Parlamentar al PNL) au propus să se introducă un text, ca pct.7 în legea de aprobare, cu următoarea redactare :

“7. Articolul 12 se abrogă.”
Acest text vine în contradicţie cu prevederile enunţate de Legea nr.145/1997, în care se stipulează că, organizarea Comisiei Centrale de Arbitraj revine Casei Naţionale de Asigurări de Sănătate  şi Colegiului Medicilor din România. Hotărârile Comisiei Centrale de Arbitraj sunt obligatorii pentru toate casele de asigurări de sănătate , deci şi pentru Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti . 

9.
Art.13 
“3. La articolul 13, alineatul (1) va avea următorul cuprins:
          “(1) Pentru susţinerea bugetelor caselor de asigurări de sănătate judeţene cu dezechilibre financiare, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti va vărsa cota prevăzută de dispoziţiile Legii asigurărilor sociale de sănătate nr.145/1997, modificată, din încasările lunare în contul Casei Naţionale de Asigurări de Sănătate.”

           (2) În cazul unor dezechilibre financiare Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti poate beneficia, prin redistribuire, de sume alocate de la Casa Naţională de Asigurări de Sănătate ,pentru crearea structurilor funcţionale necesare.(ordonanţă).
Autor: dl.  dep. acad. prof.dr.Mircea Ifrim (Grupul Parlamentar al PRM) a apropus ca textul să devină pct.8 în următoarea redactare :

“8. Articolul 13 va avea următorul cuprins :

“Art.13. – (1) Pentru susţinerea bugetelor caselor de asigurări de sănătate judeţene cu dezechilibre financiare, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti va vărsa cota prevăzută de dispoziţiile Legii asigurărilor sociale de sănătate nr.145/1997, modificată, din încasările lunare în contul Casei Naţionale de Asigurări de Sănătate .

(2) În cazul unor dezechilibre financiare Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti poate beneficia, prin redistribuire, de sume alocate de la Casa Naţională de Asigurări de Sănătate .”
Prin renumerotare.

Cota de redistribuire pentru susţinerea bugetelor caselor de asigurări de sănătate, prevăzută la art.60 alin.(1) lit.c) din Ordonanţa Guvernului nr.180/2000 se utilizează pentru acordarea de servicii medicale şi nu pentru crearea structurilor funcţionale necesare.

10.
__
Se propune să se introducă Art.II cu următorul cuprins:

“Art.II. – Ordonanţa Guvernului nr.56/1998 privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti , cu modificările aduse prin Ordonanţa de urgenţă a Guvernului nr.72/1998 din 30 decembrie 1998, precum şi cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.”
Pentru respectarea normelor de tehnică legislativă şi corelare cu pct.1 din prezenta anexă.

În cursul dezbaterilor nu au fost înregistrate amendamente respinse.

                           PREŞEDINTE,                                                                                      SECRETAR,

      DEP.ACAD.PROF.DR.MIRCEA IFRIM                                                      DEP.DR.ION BURNEI

Întocmit de experţii parlamentari,

        Ana Georgescu

        Gheorghe Marinescu

